**ᓯᐊᒻᒪᖅᓯᒪᔪᑦ ᐅᓂᒃᑳᖅᑐᐊᑦ[[1]](#footnote-1)**

ᓇᓕᒧᑦᑎᑦᑎᓂᖅ ᐃᖅᑲᓇᐃᔭᕐᕕᒻᒧᑦ ᑭᓱᖃᖅᑎᑦᑎᓂᕐᒧᑦ ᐋᓐᓂᐊᖅᑐᓕᕆᓂᕐᒧᑦ ᐊᑦᑕᓇᐃᖅᓯᒪᓂᕐᒧᓪᓗ ᐊᑐᖅᑕᐅᒋᐊᓖᑦ ᓴᖅᑭᖅᑐᑦ ᐊᐳᕈᑎᐅᒃᑲᓐᓂᕆᓱᒋᔭᐅᓪᓗᑎᑦ. ᐃᓱᒪᒋᔭᐅᖃᑦᑕᓚᐅᖅᑐᖅ ᐱᔪᒪᔭᐅᖔᖅᑐᑎᑦ ᑎᒥᐅᔪᓄᑦ ᑭᓱᖃᖅᑎᑦᑎᓗᑎᑦ ᐊᐅᓚᑦᑎᓂᕐᒧᑦ ᐊᒻᒪ ᐱᔨᑦᑎᓂᕐᒧᑦ ᐃᖅᑲᓇᐃᔮᔅᓴᐅᔪᑦ ᓴᓂᐊᓂ ᑎᒥᒧᑦ ᐊᑐᕆᐊᖃᖅᑐᓂᑦ ᐃᖅᑲᖃᓇᐃᔮᓂᑦ, ᐊᒻᒪᓗᑦᑕᐅᖅ ᐅᖃᖅᑕᐅᓚᐅᖅᑐᖅ ᐅᑉᐱᕆᔭᐅᓂᖓ ᐃᖅᑲᓇᐃᔭᖅᑎᑦᑎᓂᕐᒥᑦ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ ᒪᓕᒐᖅᑎᒍᑦ ᐱᓕᕆᐊᖃᕆᐊᖃᕐᓂᖏᓐᓄᑦ ᐊᑦᑐᐊᓂᓖᑦ ᐃᓄᐃᑦ ᐱᔪᓐᓇᐅᑎᖏᓐᓄᑦ, ᖃᐅᔨᓴᖅᑕᐅᓂᖏᑦ ᐃᖅᑦᑲᓇᐃᔭᖃᑦᑕᕐᓂᖏᓐᓄᑦ ᐊᒻᒪ ᐃᓂᕐᑎᖅᑕᐅᓂᖅ. ᑖᒃᑯᐊ ᐃᓱᒪᒋᔭᐅᔪᑦ ᐅᓂᒃᑳᖅᑐᐊᖑᒐᔪᑦᑐᑦ ᐃᓄᓐᓄᑦ ᑎᒥᒥᒍᑦ ᐊᔪᕈᑎᖃᖅᑐᓄᑦ:

ᐅᓂᒃᑳᖅᑐᐊᖅ: ***ᐃᖅᑲᓇᐃᔭᖅᑏᑦ ᐊᔪᕈᑎᖃᖅᑐᑦ ᐃᓕᔭᐅᔭᕿᐊᓖᑦ ᐊᑦᑕᓇᐃᖅᓯᒪᓂᕐᒧᑦ ᐃᓱᒫᓗᓇᖏᓂᖅᓴᒥᑦ ᐱᔾᔪᑎᒋᓪᓗᒍ ᐱᓂᕐᓗᓂᖅᓴᐅᖃᑦᑕᕐᓂᖏᓐᓄᑦ.***

ᐱᓪᓚᕆᐅᔪᒥᑦ: Walgreens ᒪᕐᕉᓐᓂᒃ ᐅᓯᓕᖅᓱᐃᕕᖃᖅᑐᑦ ᑐᓂᐅᖅᑲᖅᑕᐅᓂᐊᖅᑐᓄᑦ ᐊᒥᓲᓪᓗᑎ ᑎᒥᒥᒍᑦ ᐊᔪᕈᑎᖃᖅᑐᑦ ᐃᖅᑲᓇᐃᔭᖅᑐᑦ (+40 ᐳᓴᓐᑎᖏᑦ ᐃᖅᑲᓇᐃᔭᖅᑏᑦ) ᑲᓂᐊᑦᑎᑲᑦᒥ ᐊᒻᒪ ᓂᒋᖓᓂ ᑭᐅᕈᓚᐅᓇ. ᐊᔾᔨᒌᖑᐊᑎᑦᑐᒍ ᐊᓯᖏᓐᓄᑦ ᐅᓯᓕᖅᓱᐃᕕᓕᒫᓂᑦ ᑎᒥᐅᔪᒥᑦ, ᑖᒃᑯᐊ ᒪᕐᕉᒃ 40 ᐳᓴᓐᑎᓂᑦ ᐊᑦᑎᓂᖅᓴᐅᔪᑦ ᐊᑦᑕᕐᓇᓗᐊᕿᕙᑦᑐᓄᑦ, 67 ᐳᓴᓐᑎᒥ ᐊᑦᑎᓂᖅᓴᐅᔪᑦ ᐋᓐᓂᐊᖅᑐᓕᕆᓂᕐᒧᑦ ᐊᑭᖏᓐᓄᑦ, 63 ᐳᓴᓐᑎᒥ ᐊᑦᑎᓂᖅᓴᐅᔪᑦ ᐅᐸᖃᑦᑕᖏᓐᓂᖏᓐᓄᑦ ᐱᔾᔪᑎᒋᓪᓗᒍ ᐱᓂᕐᓗᑦᑐᖃᕐᓂᖓᓄᑦ, ᐊᒻᒪ 78 ᐳᓴᓐᑎᒥ ᐊᑦᑎᓂᖅᓴᐅᔪᑦ ᐊᑭᓕᒫᖏᓐᓄᑦ ᐊᑦᑐᐊᓂᓕᓐᓄᑦ ᐱᓂᕐᓗᑦᑐᓄᑦ.[[2]](#footnote-2) Tim Hortons ᐱᓕᕆᑯᐅᔪᖅ Megleen Inc. ᓇᓪᓕᐅᒃᑯᒫᓄᑦ ᐱᔪᖃᓚᐅᖅᓯᒪᖏᑦᑐᖅ ᐃᖅᑲᓇᐃᔭᓂᕐᒧᑦ ᐊᑦᑐᐊᓂᓕᓐᓄᑦ ᐋᓐᓂᖅᑐᓄᑦ ᐃᖅᑲᓇᐃᔭᖅᑎᓄᑦ ᐊᔪᕈᑎᖃᖅᑐᓄᑦ ᐃᖅᑲᓇᐃᔭᖅᑎᖃᑦᑕᕋᓗᐊᕋᒥ 85−ᓂ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐊᕐᕌᒎᓕᖅᑐᓂᑦ.[[3]](#footnote-3)

ᐅᓂᒃᑳᖅᑐᐊᖅ: ***ᐃᖅᑲᓇᐃᔭᖅᑏᑦ ᑎᒥᒥᒍᑦ ᐊᔪᕈᑎᖃᖅᑐᑦ ᐃᖅᑲᓇᐃᔮᕆᒋᐊᓕᒥᓂᒃ ᐃᖅᑲᓇᐃᔭᑦᑎᐊᖃᑦᑕᖏᑦᑐᑦ ᐊᒻᒪ ᑲᒪᒋᔭᐅᒃᑲᓐᓂᕆᐊᖃᖅᑐᑎᑦ.***

ᐱᓪᓚᕆᐅᔪᒥᑦ: A DuPont ᖃᐅᔨᓴᕐᓂᐅᔪᖅ[[4]](#footnote-4) ᑕᑯᔅᓴᐅᑎᑦᑎᓚᐅᖅᑐᑦ 90 ᐳᓴᓐᑎᖏᑦ ᐃᓄᐃᑦ ᐊᔪᕈᑎᖃᖅᑐᑦ ᖁᕝᕙᓯᓐᓂᖃᓚᐅᖅᑐᑦ ᐊᑐᖅᑕᐅᒐᔪᑦᑐᓂᑦ ᐱᑦᑎᐊᓂᖅᓴᐅᓪᓗᑎᓪᓘᓐᓃᑦ ᐃᖅᑲᓇᐃᔭᕐᓂᖏᓐᓄᑦ. ᒫᓐᓇᕋᑖᖑᓯᒪᔪᒥᑦ, ᖃᐅᔨᓴᕐᓂᐅᑲᓐᓂᐅᔪᖅ[[5]](#footnote-5) ᐊᔾᔨᒋᓐᖑᐊᑎᑦᑐᒍ ᐃᖅᑲᓇᐃᔭᖅᑎᓄᑦ ᐊᔪᕈᑎᖃᖅᑐᓄᑦ ᐊᒻᒪ ᐊᔪᕈᑎᖃᖏᑦᑐᓂᑦ ᑐᓐᖓᓱᑦᑎᑦᑎᓂᕐᒥᑦ, ᐋᓐᓂᐊᖅᑐᓕᕆᓂᕐᒥᑦ ᐊᒻᒪ ᓂᐅᕕᕐᕕᓂᑦ, ᐊᒻᒪ ᖃᐅᔨᓚᐅᖅᑐᑦ ᐃᖅᑲᓇᐃᔭᕐᓂᕆᔭᖏᑦ ᐊᒻᒪ ᑲᒪᔨᐅᓂᖏᑦ ᐊᔾᔨᒌᐸᓘᓚᐅᖅᑐᑦ ᑕᒪᒃᑮᓐᓄ.

ᐅᓂᒃᑳᖅᑐᐊᖅ: ***ᐊᑭᖏᑦ ᑭᓱᖃᖅᑎᑦᑎᓂᕐᒧᑦ ᐃᓄᒻᒧᑦ ᑎᒥᒥᒍᑦ ᐊᔪᕈᑎᖃᖅᑐᓄᑦ ᐱᔪᓐᓇᖅᑎᑕᐅᖏᑦᑐᖅ***

ᐱᓪᓚᕆᐅᔪᒥᑦ: ᐊᒥᓱᓄᑦ ᐊᖏᖅᑕᐅᓯᒪᔪᓄᑦ ᖃᐅᔨᓴᕐᓂᐅᔪᖅ ᒥᐊᓕᒐᒃᑯᓐᓂᑦ ᐃᖅᑲᓇᐃᔮᒧᑦ ᑭᓱᖃᖅᑎᑦᑎᓂᕐᒧᑦ ᑲᑎᓐᖓᔪᑦ (JAN)[[6]](#footnote-6), ᖅᑲᓇᐃᔭᕐᕕᒻᒧᑦ ᑭᓱᖃᖅᑎᑦᑎᓂᖅ ᑕᑯᔅᓴᐅᔪᑦ ᑮᓇᐅᔭᖅᑐᓗᐊᖏᑦᑐᑦ ᐊᑭᖏᓐᓄᑦ, 57 ᐳᓴᓐᑎᖏᑦ ᐃᓚᐅᖃᑕᐅᔪᑦ ᑮᓇᐅᔭᖅᑐᕆᐊᖃᓚᐅᖏᑦᑐᑦ. ᑕᐃᒃᑯᓄᖓ ᑭᓱᖃᖅᑎᑕᐅᔪᓄᑦ ᐊᑭᖃᓚᐅᖅᑐᓄᑦ, ᐊᑕᐅᓯᐊᖅᑐᑎᑦ ᑮᓇᐅᔭᑐᕈᑎᖃᖅᑐᑎᑦ ᐃᖅᑲᓇᐃᔭᖅᑎᑦᑎᔪᒧᑦ $500.

ᐅᓂᒃᑳᖅᑐᐊᖅ**: *ᐊᒥᓲᓂᖅᓴᐃᑦ ᐃᓄᐃᑦ ᑎᒥᒥᒍᑦ ᐊᔪᕈᑎᖃᖅᑐᑦ ᑲᐃᓪᓗᐊᕈᒻᒥᑦ ᐊᑐᖃᑦᑕᖅᑐᑦ.***

ᐱᓪᓚᕆᐅᔪᒥᑦ**:** ᒪᓕᑦᑐᒍ 2010 ᒥᐊᓕᒐᒃᑯᓐᓂᑦ ᑭᓪᓕᓯᓂᐊᓂᕐᒧᑦ ᑐᑭᓯᒋᐊᕈᑎᖏᓐᓂᑦ[[7]](#footnote-7), ᑲᐃᓗᐊᕈᑎᓂᑦ ᐊᑐᖃᑦᑕᖅᑐᑦ ᖁᕝᕙᓯᓐᓂᖏᑦ ᐃᓄᓐᓄᑦ ᑎᒥᒥᒍᑦ ᐊᔪᕈᑎᖃᖅᑐᓄᑦ 6 ᐳᓴᓐᑎ − ᖃᓂᒋᔭᐸᓗᖓᓃᑦᑐᖅ 1 ᐳᓴᓐᑎ ᐊᑕᖐᔪᓂᑦ. ᓴᖏᔪᒥᑦ ᓇᓗᓇᐃᕈᑎᐅᔪᖅ ᓴᖏᓂᕆᔭᖓᓂ ᐃᓄᓐᓄᑦ ᑐᓴᐅᒪᔾᔪᑎᐅᔪᑦ ᑲᐃᓪᓗᐊᕈᑎᓄᑦ ᑎᑎᖅᑲᐃᑦ ᐅᑉᐱᕈᓱᓕᖅᑎᑦᑎᓯᒪᔪᖅ ᐊᒥᓲᓂᖅᓴᐃᑦ ᑎᒥᒥᒍᑦ ᐊᔪᕈᑎᖃᖅᑐᑦ ᑲᐃᓐᓪᓗᐊᕈᑎᓃᑦᑐᑦ.

1. ᐅᕙᓐᖓᑦ Dr. ᒋᐅᕆ ᐴᕐᑦ, ᑭᐊᓇᑦ ᕗᕇᑏᓐ, ᐊᒻᒪ ᒫᒃ ᕙᐃᐳ, “ᐃᓱᒪᒋᔭᖃᒃᑲᓂᕐᓂᖅ ᐊᔪᕈᑎᖃᖅᑐᓂᑦ ᓇᒻᒥᓂᕆᔭᐅᔪᓂᑦ: ᐅᓂᒃᑳᑦ ᓈᓚᑦᑏᑦ ᐃᖅᑲᓇᐃᔭᕈᓐᓇᖅᑐᓂᑦ ᐃᓄᓐᓄᑦ ᑎᒥᒥᒍᑦ ᐊᔪᕈᑎᖃᖅᑐᓄᑦ,” (2013). [↑](#footnote-ref-1)
2. ᔭᐃᒻᔅ P. ᑭᓕᐊᑕ ᑕᒡᓚᔅ J. ᐱᓐᒃᔅ ᐊᒻᒪ ᕆᑦᓱ ᕌᐱᓐᓴᓐᒪ “ᓴᖅᑭᑎᑦᑎᓂᖅ ᐊᒻᒪ ᐱᖃᓯᐅᔾᔨᓂᖅᐃᖅᑲᓇᐃᔭᕐᕕᒻᒥ: ᐃᓚᓕᐅᔾᔨᓂᖅ ᐃᖅᑲᓇᐃᔭᖅᑎᓂᑦ ᐊᔪᕈᑎᖃᖅᑐᓂᑦ ᐅᓯᓕᖅᓱᐃᕕᓐᓂᑦ ᑐᓂᐅᖅᑲᐃᕕᓐᓂᑦ,” ᐊᔪᖏᑦᑐᓂ ᐊᑦᑕᓇᐃᖅᓯᒪᓂᖅ, ᔫᓂ 2012. [↑](#footnote-ref-2)
3. ᑐᑭᓯᒋᐊᕈᑏᑦ ᑐᓂᔭᐅᔪᑦ ᓇᒻᒥᓂᖃᖅᑐᒧᑦ. [↑](#footnote-ref-3)
4. DuPont/Australian ᐃᓄᓐᓄᑦ ᐱᓕᑦᑎᖅᑕᓄᑦ ᑲᒪᔩᑦ [APSC] “ᐃᖅᑲᓇᐃᔭᕈᓐᓇᕐᓂᖅ: ᐱᖃᓯᐅᔾᔨᓂᖅ ᐊᔪᖏᓐᓂᖃᖅᑐᓂᑦ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ,” ᑳᓐᐱᐅᕋ: ᐋᔅᑐᖃᐃᓕᐊ, 2007. [↑](#footnote-ref-4)
5. ᐳᕆᑎ ᕼᐅᓈᓐᑕᔅ ᐊᒻᒪ ᑳᑐᕋᓐ ᒪᒃᑖᓄᑦ. “ᑎᒥᒥᒍᑦ ᐊᔪᕈᑎᖃᖅᑐᓂᑦ ᐃᖅᑲᓇᐃᔭᖅᑎᑦᑎᓂᕐᒧᑦ ᖃᐅᔨᓴᕐᓂᖅ, ᖅᑲᓴᐃᔭᖅᑎᑦᑎᔪᑦ ᑲᑎᓐᖓᔪᓂᑦ ᐅᓂᒃᑳᖏᑦ,” (ᐱᔭᐅᔪᑦ 13 ᓅᕕᐱᕆ 2012) ᐅᕙᓂ ᐊᑐᐃᓐᓇᐅᔪᑦ www.disabilityworks.org/default.asp?contentID=94. [↑](#footnote-ref-5)
6. ᐱᐊᑦ ᓗᐃ, “ᑭᓱᖃᖅᑎᑦᑎᓂᖅ ᐊᒻᒪ ᒪᓕᓐᓂᖅ ᐃᖅᑲᓇᐃᔭᕐᕕᓂᑦ ᑭᓱᖃᖅᑎᑕᐅᔪᓂᑦ: ᐊᑭᑭᑦᑐᑦ, ᖁᕝᕙᓯᑦᑐᒥᑦ ᐊᑦᑐᖅᑕᐅᔪᑦ,” (ᐱᔭᐅᔪᑦ 24 ᐅᑦᑑᐱᕿ 2012); ᐊᑐᐃᓐᓇᐅᔪᑦ ᐅᕙᓂ http://askjan.org/media/lowcosthighimpact.html [↑](#footnote-ref-6)
7. United States Census Bureau (accessed 07 Nov 2012); available from www.census.gov/newsroom/ releases/archives/facts\_for\_features\_special\_editions/cb10-ff13.htm [↑](#footnote-ref-7)